ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009299

ขอให้แก้ไขปัญหาการขับขี่รถจักรยานยนต์ย้อนศร บริเวณซอยลาดพร้าว 94-96 ถนนลาดพร้าว แขวงวังทองหลาง เขตวังทองหลาง กรุงเทพมหานคร จุดสังเกตตรงข้ามบิ๊กซีลาดพร้าว เนื่องจากวันที่ 2 มีนาคม 2566 ผู้ร้องแจ้งว่ามีการซ่อมแซมบาทวิถีตรงบริเวณดังกล่าว โดยมีการฝังท่อ ขุดหลุม และนำเชือกมากั้นบริเวณพื้นที่ซ่อมแซมดังกล่าว จนกระทั่งวันที่ 6 มีนาคม 2566 เวลาประมาณ 17.00 น. ผู้ร้องได้เดินบนบาทวิถีดังกล่าวพบว่ามีรถจักรยานยนต์ (ไม่ทราบชื่อและรูปพรรณสัณฐาน) (ผู้ร้องเพียงกล่าวถึง) ขับขี่ย้อนศรบนบาทวิถีมาเบียดผู้ร้องจนตกลงไปยังบริเวณบาทวิถีที่มีการซ่อมแซมดังกล่าว ซึ่งผู้ร้องพบเห็นการขับขี่ย้อนศรในลักษณะดังกล่าวเป็นจำนวนมากและพบเห็นเป็นประจำ ทั้งรถจักรยานยนต์รับจ้าง และรถจักรยานยนต์ของประชาชนที่สัญจรผ่านไป-มา  ผู้ร้องเกรงว่าผู้ร้องและประชาชนที่สัญจรผ่านไป-มาจะได้รับอันตราย และประสบอุบัติเหตุได้ ประสบปัญหามาเป็นระยะเวลาประมาณ 3 เดือนแล้ว ผู้ร้องประสงค์ให้หน่วยงานที่เกี่ยวข้องดำเนินการแก้ไขปัญหาการขับขี่รถจักรยานยนต์ย้อนศรดังกล่าว เพื่อบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata